Serge Vinçon

Òm polìtich ëd l'UMP.
Serge Vinçon a l'era nassù a Bourges ai 17 ëd giugn dël 1949.
A l'avìa fàit ël professor dla scòla  mojen-a.

La cariera polìtica ëd Vinçon a l'era stàita possà da Maurice Papon, dont a l'era stàit presentà dla prima 1968 da l'agiut ëd camp dël general De Gaulle e dont a l'é peui vnù assistent parlamentar.
Apress esse staje da banda ant ël consèj munissipal ëd Saint-Amand-Montrond, a l'ha suceduje 'me sìndich ant ël 1983.
Dël 1989 a l'é stàit elegiù senator dël Cher e a l'é stàit torna elegiù ant ël 1998.
Dal 1998 al 2001 a l'é stàit pressident dël consèj general dël Cher.
Dal 2004 a l'é stàit pressident ëd la comission dj'afé dlë strangé e dla difèisa dël senà fransèis.
A l'era në specialista dle chestion dla difèisa e a l'era mèmber ëd la delegassion për l'Union Europenga dël senà e dla delegassion parlamentar ai servissi d'anformassion.

Vinçon a l'era restà fidel a Papon e a l'ha testimonià a sò favor ant ël process dël 1997, cand Papon a l'é stàit giudicà për sò ròl ant la deportassion dj'ebréo.

An sò temp lìber, Vinçon a l'era poeta e composidor.
A l'é mòrt ai 16 dë dzèmber dël 2007 a l'ospidal Val-de-Grâce ëd Paris, anté ch'a l'era arcovrà për un càncher al servel.

Vincon, Serge